1. **RÉSZ**

**szerződés tervezet**

Szerződéses feltételek / Szerződés-tervezet

Az ajánlatkérő kijelenti, hogy az itt közölt szerződéstervezetnek megfelelő szövegtartalmú szerződést szándékozik kötni a nyertes ajánlattevővel. A kiegészítő tájékoztatás során felmerülő kérdéseknek és válaszoknak megfelelően az aláírásra kerülő szerződés kiegészítésre kerülhet. Erre vonatkozó jogát az ajánlatkérő fenntartja.

Az ajánlattevőnek az alábbi szerződéstervezetet — a kipontozott részek kitöltésével kell az ajánlatához csatolnia.

**Építési vállalkozási szerződés**

amely létrejött az alább megnevezett szerződő felek között és tárgyban

**Építtető:** **Bátaapáti Község Önkormányzata**

(továbbiakban Építtető v. Megrendelő)

Címe: 7164 Bátaapáti, Petőfi u. 4.

Adószáma: 15417471-2-17

Bankszámla száma: 71800013-11119507

Elérhetőség (telefon, E-mail): telefon: 74/409 295; telefax: 74/409 255

elektronikus levélcím: bataapati.onk@gmail.com

Képviseli: Darabos Józsefné polgármester

(továbbiakban Építtető v. Megrendelő)

**Vállalkozó kivitelező:**

Postacíme:

Cégjegyzékszám:

Kamarai regisztrációs száma:

NÜJ száma:

Adószáma:

Bankszámla száma:

Elérhetőség:

Képviselő:

(továbbiakban Vállalkozó kivitelező)

Előzmények:

Megrendelő, mint ajánlatkérő 2017. február 8-án közbeszerzési eljárást indított.

Megrendelő a beszerzés tárgyával szemben támasztott műszaki követelményeket az ajánlati dokumentációban határozta meg.

Megrendelő a közbeszerzési eljárásában benyújtott ajánlatokat megvizsgálta, egymással összevetette, a közbeszerzési eljárásban hozott döntése szerint a nyertes ajánlattevő a Vállalkozó kivitelező lett.

Ilyen előzmények után a felek a közbeszerzésekről szóló 2015. évi CXLIII. törvény (a továbbiakban: Kbt.) alapján az alábbiak szerint állapodnak meg.

**1./A szerződés tárgya:** „**Bátaapáti községben keletkezett záporkárok helyreállítása”** megnevezésű építési munka

1.1/ Az építtető kijelenti, hogy:

a szerződés tárgyát képező helyreállítási munka hatósági (építési, létesítési) engedély és bejelentési kötelezettség nélkül elvégezhető építési tevékenység.

**2./ A teljesítés feltételei:**

2.1./ Teljesítési határidők:

Munkaterület biztosítás határideje: **…….**

Befejezési határidő: **……..**

amely határidő előtt is jogosult a vállalkozó kivitelező műszaki teljesítésre, ez esetben az építtető köteles az elkészült létesítmény átvételére.

2.2./ A szerződés szerinti munka műszaki tartalmát a szerződés mellékletei tartalmazzák.

2.3./ A vállalkozó kivitelező a vonatkozó szakmai szabványoknak, műszaki előírásoknak, eseti hatósági előírásoknak megfelelő minőséget teljesít.

2.4./ A szerződésben vállaltaktól mennyiségben, minőségben eltérni csak a felek közös megállapodása alapján, és csak levélben, írott módon, rögzített feltételek szerint lehet.

2.5./ **Többletmunkának** minősül a szerződéskötés alapját képező (ajánlatkérési vagy kivitelezési) dokumentációban kimutathatóan szereplő, de a szerződéses árban (vállalkozói díjban) figyelembe nem vett tétel.

**Pótmunka** a szerződés alapját képező dokumentációban nem szereplő külön megrendelt munkatétel (munkatöbblet).

Többlet- és pótmunka a teljesítési határidőt módosíthatja, azok elszámolása az elrendeléskor érvényes árképzésen történik.

**3./ A szerződő felek jogai és kötelezettségei:**

3.1./ Az építtető a szerződés aláírásával igazolja, hogy pénzügyi fedezete a számlázási ütemezés szerint rendelkezésére áll, a beruházás megvalósításának sem pénzügyi sem jogi akadálya nincs.

3.2./ A megvalósításhoz szükséges dokumentációkat a vállalkozó kivitelező rendelkezésére bocsátja.

A területbiztosítás, hatósági engedélyeztetés és a közmű hozzájárulások beszerzése. — amennyiben ezekre szükség nyílik — az építtető feladatát képezik, azokat a munkaterület átadási eljárás keretében a vállalkozó kivitelezőnek átadja, illetőleg azokról rendelkezik.

Amennyiben a munkaterület átadáson erre vonatkozó nyilatkozat nem kerül rögzítésre a következmények a megrendelőt terhelik.

3.3./ Vállalkozó kivitelező jogosult és köteles a munkaterületet átvenni, az átvételkor a munkavégzésre való alkalmasságot megvizsgálni, az esetleges hiányosságokat jegyzőkönyvben (építési naplóban) rögzíteni, és ebben felhívni a Megrendelő figyelmét a hiányosságok megszüntetésére.

Vállalkozó kivitelező köteles továbbá vizsgálni, hogy a munkaterületen korábban végzett munkák esetleges hibái vagy hiányosságai nem akadályozzák-e a munkavégzést. Ha a Vállalkozónak felróhatóan nem kerül megállapításra hiba, vagy hiányosság, akkor a Vállalkozó kivitelező vállalni köteles a felelősséget a korábban elkövetett hibák vagy korábban keletkezett hiányosságok következtében fellépő károkért, még abban az esetben is, ha igazolható, hogy a hibát más vállalkozó okozta.

A szabályos munkaterület átadás ellenére a kivitelezés alatt feltárt és az eredeti megvalósítást veszélyeztető, vagy módosító körülmények miatti többlet költségek az építtetőt terhelik.

3.4./ A vállalkozó kivitelező a munkaterületet nem kizárólagosan használja. Vállalkozó kivitelező köteles a munkavégzést úgy megszervezni, hogy biztosítsa a munka gazdaságos és gyors elvégzését. A Vállalkozó kivitelező kötelezettséget vállal a munkaterületen lévő közművek szakszerű feltárására, a szükséges szakfelügyeletek megrendelésére, az esetleges károk térítésmentes helyreállítására.

3.5./ Vállalkozó kivitelező köteles s munkavégzéssel kapcsolatban az **e-építési naplót** a **191/2009. (IX. 15.)** Kormányrendeletben előírt módon vezetni.

A kivitelezés során a Vállalkozó kivitelezőnek az építési munkahelyeken és az építési folyamat során megvalósítandó minimális munkavédelmi követelményekről szóló **4/2002.(II. 20.)** SzCsM-EüM együttes rendelet előírásait, ezen túlmenően minden általános érvényű és eseti jogszabály, szabvány, egyéb szabályzatot, amely a beruházás megvalósításával, a hibák kijavításával és a fizetendő díjakkal kapcsolatosak, be kell tartania.

3.6./ Vállalkozó kivitelező köteles a bontásból és építésből származó törmeléket, hulladékot az építkezés területéről hatósági engedéllyel rendelkező lerakóba szállítani, és be kell tartani az építési és bontási hulladék kezelésének részletes szabályairólszóló **45/2004. (VII. 26.)** BM-KvVM együttes rendeletben foglaltakat.

3.7./ A Vállalkozó kivitelező a teljesítésbe — a Kbt. és az ajánlati dokumentáció által meghatározott feltételek betartása mellett — alvállalkozó kivitelezőt bevonhat.

Vállalkozó kivitelező a jogosan igénybe vett alvállalkozóért úgy felel, mintha a munkát maga végezte volna.

Alvállalkozó jogosulatlan igénybevétele esetén pedig felelős minden olyan kárért is, amely a nélkül nem következett volna be.

3.8./A Vállalkozó kivitelező kötelezettséget vállal arra, hogy

a*)* nem fizet, illetve számol el a szerződés teljesítésével összefüggésben olyan költségeket, melyek a Kbt. 62. § (1) bekezdés *k)* pontja szerinti feltételeknek nem megfelelő társaság tekintetében merülnek fel, és melyek a vállalkozó kivitelező adóköteles jövedelmének csökkentésére alkalmasak;

b)a kivitelezés alatt az építtetővel és az érintett szakhatóságokkal a vállalkozó kivitelező szorosan együttműködik, azok állásfoglalásait betartja, vagy ha azok az eredeti megvalósítás módosulását eredményezik, arról az építtetőt állásfoglalásra felkéri. Az építtető a megvalósulás sikere érdekében a kivitelezők munkavégzését az elvárható módon elősegíti.

Köteles a Megrendelőt minden olyan körülményről haladéktalanul értesíteni, amely a teljesítés eredményességét, vagy kellő időre való elvégzését veszélyezteti, vagy gátolja. Az értesítés elmulasztásából eredő kárért a Vállalkozó felelősséggel tartozik.

3.9./ A megrendelőként szerződő fél jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon - ha

*a)* a vállalkozó kivitelező szervezetében közvetetten vagy közvetlenül 25%-ot meghaladó tulajdoni résszel vagy szavazati joggal rendelkezik valamely olyan jogi személy vagy személyes joga szerint jogképes szervezet, amelynek tekintetében a Kbt. 62. § (1) bekezdés *kb) al*pontja szerinti feltétel fennáll.

*b)* a vállalkozó kivitelező közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy jogi személyiséggel nem rendelkező gazdasági társaságban, amely nem felel meg a Kbt. 62. § (1) bekezdés *k)* pontjában meghatározott feltételeknek.

**4./ A munka ellenőrzése és átvétele**

4.1./A Megrendelő, illetve az általa kijelölt szervezet vagy személy a Vállalkozó kivitelező, illetve annak alvállalkozói tevékenységét és munkavégzését mindenféle korlátozás nélkül bármikor jogosult ellenőrizni.

4.2./A felek a munkavégzéssel kapcsolatos minden lényeges adatot, körülményt és utasítást a vezetett **e-építési naplóban** kötelesek egymással közölni.

4.3./Megrendelő köteles a munkát a Vállalkozó kivitelező értesítésében megjelölt időpontra kitűzött átadás- átvételi eljárás során megvizsgálni és a vizsgálat alapján felfedezett hiányokat, hibákat, a hibás munkarészekre eső költségvetési összegeket, valamint az érvényesíteni kívánt szavatossági igényeket jegyzőkönyvben rögzíteni.

4.4./Ha a Megrendelő az építési beruházás (felújítás) egyes munkarészeit a teljesítés előtt ideiglenes jelleggel átveszi (előzetes átadás), ezek tekintetében a kárveszély az átvétel időpontjától a Megrendelőre száll át.

4.5./Vállalkozó kivitelező határidőben teljesít, ha az átadás-átvétel a szerződésben előírt határidőn belül, illetőleg határnapon megkezdődött, kivéve, ha a Megrendelő a szolgáltatást nem vette át.

4.6./Nem tagadható meg az átvétel a szolgáltatás olyan jelentéktelen hibái, hiányai miatt, amelyek más hibákkal, hiányokkal összefüggésben, illetve a kijavításukkal, pótlásukkal járó munkák folytán sem akadályozzák a rendeltetésszerű használatot, következésképpen a létesítmény vízjogi üzemeltetési engedélye kiadásának valamennyi feltétele fennáll.

4.7./Az átadás- átvételi eljárástól számított egy éven belül az építési beruházás munkáit ismételten megvizsgálni (utó-felülvizsgálati eljárás). Ezt az eljárást Megrendelő készíti elő és hívja meg arra a Vállalkozó kivitelezőt.

**5./ A szerződő felek képviselete:**

5.1./ Az építtető megbízott képviselője és naplóbejegyzésre jogosult képviselője:

Neve: Darabos Józsefné polgármester

Székhelye: 7164 Bátaapáti, Petőfi u. 4.

Telefonja: +36 74-409 295

Az építtető műszaki ellenőre:

Neve: Sebestyén Lajos

Székhelye: 7122 Kakasd, Kossuth L. u. 10.

Telefonja: +36 20 357 8231

5.2./ A vállalkozó kivitelező helyszíni megbízottja és naplóbejegyzésre jogosult képviselői:

A kivitelező vállalkozó képviselője:

Neve:

Székhelye:

Telefonja:

A vállalkozó kivitelező felelős műszaki vezetője:

Neve:

Székhelye:

Telefon/Fax:

A vállalkozó kivitelező munkahelyi vezetője:

Neve:

Székhelye:

Telefon/Fax:

**6./ Vállalkozási összeg, pénzügyi teljesítés:**

6.1./ A szerződésben meghatározott teljesítés vállalkozói díja:

Nettó: Ft

ÁFA (27 %) Ft

Összesen: Ft

azaz

6.2./ Az építési munka hatósági engedély és bejelentési kötelezettség nélkül folytatható tevékenység. Erre tekintettel az adózás rendjéről szóló 2007. évi CXXVII. tv. 142. §-ában foglaltakra, az általános forgalmi adót a vállalkozó kivitelező számlázza és fizeti meg.

6.3./ A megrendelő a Kbt. 135. § (7) bekezdése alapján, igény esetén, a szerződésben foglalt – tartalékkeret és általános forgalmi adó nélkül számított – teljes ellenszolgáltatás 5%-ának megfelelő összegű előleg igénybevételének lehetősége biztosított.

6.4.a/ A vállalkozó kivitelező 2 db rész-számla benyújtására jogosult 25 %-os, és 60 %-os készültségi foknál, a pénzügyi ütemtervvel összhangban szerint. A rész-számla kibocsátásának feltétele, hogy az adott munkafázis elvégzését teljesítés-igazoló jegyzőkönyv felvételével a műszaki ellenőr igazolja.

6.4.b/ A megrendelő a szerződés teljesítésének elismeréséről (teljesítésigazolás) vagy az elismerés megtagadásáról legkésőbb a teljesítésétől vagy az erről szóló írásbeli értesítés kézhezvételétől számított tizenöt napon belül írásban köteles nyilatkozni.

6.4.c/ Ha a vállalkozó kivitelező írásbeli értesítésére (készre jelentés) a megrendelő az átadás-átvételi eljárás megkezdésére meghatározott határidőt követő tizenöt napon belül nem kezdi meg az átadás-átvételi eljárást, vagy megkezdi, de a szerződésben – a Ptk. 6:247. § (2) bekezdésére figyelemmel – meghatározott határidőben nem fejezi be, az ajánlattevőként szerződő fél kérésére a teljesítésigazolást köteles kiadni.

6.4.d/ Megrendelő – amennyiben az vállalkozó kivitelező a teljesítéshez alvállalkozót vesz igénybe – a Ptk. 6:130. § (1)–(2) bekezdésétől eltérően a következő szabályok szerint fizeti ki a szerződésben foglalt ellenértéket:

6.4.e/ A vállalkozó kivitelező legkésőbb a teljesítés elismerésének időpontjáig nyilatkozik, hogy mekkora összegre jogosult az ellenértékből;

6.4.f/ A vállalkozó kivitelező legkésőbb a teljesítés elismerésének időpontjáig nyilatkozik, hogy az általa a teljesítésbe bevont alvállalkozók egyenként mekkora összegre jogosultak az ellenértékből;

6.4.g/ A megrendelő felhívja az ajánlattevőket, valamint a *b)* pont szerinti alvállalkozókat, hogy a teljesítés elismerését követően állítsák ki számláikat, egyidejűleg felhívja őket, hogy amennyiben nem szerepelnek az adózás rendjéről szóló 2003. évi XCII. törvény (a továbbiakban: Art.) 36/A. §-a szerinti köztartozásmentes adózói adatbázisban, nyújtsák be a tényleges kifizetés időpontjától számított harminc napnál nem régebbi együttes adóigazolást;

6.4.h/ A megrendelő a vállalkozó kivitelezői és az alvállalkozói teljesítés ellenértékét a számla kézhezvételét követő harminc – vagy a Ptk. 6:130. § (3) bekezdése szerinti esetben legfeljebb hatvan – napon belül közvetlenül utalja át a vállalkozó kivitelezőnek és az alvállalkozónak;

6.4.i/ A 6.4.h/ pontban foglaltaktól eltérően, ha a vállalkozó kivitelezőnek vagy az alvállalkozónak a kifizetés időpontjában az együttes adóigazolás alapján köztatozása van, a megrendelő a vállalkozó kivitelező, illetve az alvállalkozói teljesítés ellenértékét a köztartozás erejéig az Art. 36/A. § (3) bekezdése szerint visszatartja.

6.5./ Ha az ellenszolgáltatást több részletben teljesíti a megrendelő, minden részlettel kapcsolatban alkalmazni kell a törvényben vagy kormányrendeletben a kifizetésre előírt szabályokat.

A megrendelő a szerződésen alapuló ellenszolgáltatásból eredő tartozásával szemben csak a jogosult által elismert, egynemű és lejárt követelését számíthatja be.

6.6./ A vállalkozási díj: A beruházás befejezési határidejére prognosztizált (27% általános forgalmi adót is tartalmazó) fix átalányáras ajánlati ár.

6.7./ A megrendelő az átvett számla összegét a 6.4/-6.5./ pontban foglaltak szerint a vállalkozó kivitelező ………………………………….. számú számlájára átutalja.

Késedelmes, határidőn túli pénzügyi teljesítés esetén a megrendelő késedelmi pótlékot tartozik fizetni, melynek mértéke az esedékességkor érvényes jegybanki alapkamat alapján számított összeg.

**7./ Késedelmes teljesítés, meghiúsulás, garancia, szavatosság**

7.1./ A vállalkozó kivitelezőt késedelmes teljesítés és szerződési kötelezettség nem teljesítése esetén kötbérfelelősség terheli.

**A kötbér összege**: …………..Ft/nap, azonban annak teljes összege a vállalkozási díj nettó összegének 12%-át nem haladhatja meg.

7.2./ Ha Megrendelő a fizetést késedelmesen teljesíti, a fizetési határidőt követően történt késedelmes fizetés esetén a késdelem napjától Vállalkozó a mindenkori jegybanki alapkamat mértékének megfelelő késedelmi kamatot számíthat fel.

7.3./ A Vállalkozó kivitelező hónap teljes körű **garanciát vállal** a műszaki átadás-átvétel napjától számítva.

A vállalkozó jelen szerződés tárgyában végzett kivitelezési munkákra jótállási kötelezettséggel, kellékszavatossággal és jogszavatossággal tartozik.

7.4./ A jótállási vagy szavatossági idő alatt felfedett hiányosságokat, hibákat haladéktalanul a Vállalkozó kivitelező tudomására kell hozni, aki haladéktalanul intézkedik a hiányosság, hiba megszüntetésére. Amennyiben a Vállalkozó kivitelező ésszerű időn belül nem intézkedik, vagy a megtett intézkedései az elvárt hatás kiváltására alkalmatlanok voltak, Megrendelő jogosult a hibát, hiányosságot Vállalkozó kivitelező költségére és kockázatára megszüntettetni.

**8./** **Elállás a szerződéstől és vis maior**

8.1./ A Megrendelő a szerződéstől bármikor elállhat, köteles azonban a Vállalkozó kivitelező kárát megtéríteni.

8.2./ Ha a Megrendelő a szerződéstől azért áll el, mert a teljesítési határidő lejárta előtt nyilvánvalóvá vált, hogy a Vállalkozó kivitelező a munkát csak olyan számottevő késéssel tudja elvégezni, hogy a teljesítés emiatt a Megrendelőnek már nem áll érdekében, a Megrendelő a szerződésszegésre vonatkozó szabályok szerint kártérítést követelhet. Ez értelemszerűen vonatkozik a határidők betartására is.

8.2./ Ha a munka végzése során a körülmények arra engednének következtetni, hogy a teljesítés hibás lesz, a Megrendelő a fogyatékosság kiküszöbölésére kitűzött megfelelő határidő sikertelen eltelte után gyakorolhatja a hibás teljesítéséből eredő jogokat.

8.2./ A Felek mentesülnek a nem szerződésszerű magatartás negatív következményei alól, ha bizonyítják, hogy a késedelem a másik fél nem szerződésszerű teljesítésére vezethető vissza, vagy pedig bizonyítják, hogy a kötelezettség teljesítését vis maior körülmény akadályozta. Az ilyen körülmény felmerülésekor a körülményre hivatkozni kívánó fél a másik felet haladéktalanul értesíteni köteles. A vis maior körülményt az arra hivatkozó fél az illetékes ipari és kereskedelmi kamarával igazoltatni köteles.

**9./ Vegyes rendelkezések:**

9.1./ A felek megállapodnak abban, hogy az esetleges vitás ügyeket elsősorban egymás közti tárgyalások útján rendezik. Amennyiben az egyeztetés nem vezet eredményre, úgy a jelen megállapodásból eredő valamennyi perben alávetik magukat a hatáskörrel rendelkező Tolna Megyei Bíróság kizárólagos illetékességének.

9.2./ A felek elfogadják, hogy a Polgári Törvénykönyvről szóló [2013. évi V. törvény,](https://www.google.hu/url?sa=t&rct=j&q=&esrc=s&source=web&cd=1&cad=rja&uact=8&ved=0CB8QFjAAahUKEwjR1NrcqpXJAhWBiywKHdqNC9U&url=http%3A%2F%2Fptk2013.hu%2Fwp-content%2Fuploads%2F2013%2F03%2Fuj_ptk_szov.html&usg=AFQjCNHgaGSkPNUMSRPZByuNcQobOjrpAQ&sig2=elVaxShdBw6xlDc-8_hJ6Q) értelmében az ajánlat és annak részei üzleti titoknak minősülnek, ezért annak felhasználása vagy bármely harmadik személy részére való hozzáférhetővé tétele jogsérelmet valósít meg, amelynek fennállása esetén felek jogkövetkezményt érvényesíthetnek. Ez értelemszerűen nem vonatkozik arra az információra, amely titokban tartását jogszabály nem teszi lehetővé

9,3./ A felek megállapodnak abban, hogy az elkészült építmény, az abba beépített anyagok a számla ellenértékének kiegyenlítéséig a vállalkozó tulajdonát képezik. A vállalkozó jogosult a ki nem egyenlített követelése arányában az építmény feletti szabad rendelkezési joga gyakorlására.

**10./ Egyéb megállapítások, megállapodások:**

10.1./ Mindkét fél kijelenti, hogy kellő felhatalmazással és jogkörrel rendelkezik a jelen szerződés aláírására és teljesítésére

10.2./ A szerződés elválaszthatatlan mellékletei:

1. sz. melléklet — Pénzügyi műszaki ütemterv

2. sz. melléklet — Költségvetés

3. sz. melléklet — Mintavételi és minősítési terv

10.3/ A jelen szerződésben nem szabályozott kérdésekre a közbeszerzésekről szóló 2015.évi CXLIII. törvény, a Polgári Törvénykönyvről szóló [2013. évi V. törvény,](https://www.google.hu/url?sa=t&rct=j&q=&esrc=s&source=web&cd=1&cad=rja&uact=8&ved=0CB8QFjAAahUKEwjR1NrcqpXJAhWBiywKHdqNC9U&url=http%3A%2F%2Fptk2013.hu%2Fwp-content%2Fuploads%2F2013%2F03%2Fuj_ptk_szov.html&usg=AFQjCNHgaGSkPNUMSRPZByuNcQobOjrpAQ&sig2=elVaxShdBw6xlDc-8_hJ6Q) valamint az egyéb kapcsolódó jogszabályok rendelkezései az irányadók.

10.3/ Jelen megállapodást a felek képviselői, elolvasás és közös értelmezés után, mint akaratukkal mindenben megegyezőt, 4 magyar nyelvű eredeti példányban jóváhagyólag aláírták

Bátaapáti, 2017. …………………………….

Megrendelő képviseletében Vállalkozó képviseletében

Darabos Józsefné polgármester